નેતાઓ-મુખ્યમંત્રીઓના દીકરાઓના રાજકીય કરિયર બનાવવામાં કોંગ્રેસ હારી ગઇઃ રાહુલ ગાંધી |
Rahul Gandhi blames party trio of placing sons before party congress
કટાક્ષ / નેતાઓ-મુખ્યમંત્રીઓના દીકરાઓના રાજકીય કરિયર બનાવવામાં કોંગ્રેસ હારી ગઇઃ રાહુલ ગાંધી
Team VTV 12:32 AM, 27 May 19
લોકસભા ચૂંટણીમાં ખરાબ પ્રદર્શનને લઈને કોંગ્રેસમાં ધમાસાણ જામ્યું છે.. રાહુલ ગાંધી પોતાના રાજીનામાના નિર્ણય પર મક્કમ છે.. જ્યારે બીજી તરફ પાર્ટીના નેતાઓ તેનું રાજીનામું સ્વિકારવા તૈયાર નથી.. તેવામાં હવે રાહુલે કોંગ્રેસના ખરાબ પ્રદર્શન માટે પાર્ટીના દિગ્ગજો પર જ સવાલો ઉઠાવ્યા છે.. અને કોંગ્રેસના હાંસિયામાં ધકેલાવા પાછળ નેતાઓને જ જવાબદાર ગણાવ્યા છે.
શું છે રાહુલની નારાજગી?
લોકસભા ચૂંટણીમાં કોંગ્રેસના સુપડા સાફ થયા બાદ કોંગ્રેસ અધ્યક્ષ રાહુલ ગાંધીએ અધ્યક્ષ પદેથી રાજીનામું આપી દેવાની રજૂઆત કરી છે. આ માટે રાહુલે પ્રસ્તાવ CWC સમક્ષ પ્રસ્તાવ પણ રજૂ કર્યો છે. પરંતુ કોંગ્રેસના દિગ્ગજ નેતાઓએ આ પ્રસ્તાવનો સ્વિકાર કર્યો નથી. મુશ્કેલીના સમયમાં પાર્ટીને રાહુલની જરૂર હોવાનું તારણ રજૂ કર્યું છે. પરંતુ રાહુલ પણ પોતાના નિર્ણય પર અડગ છે. એટલું જ નહીં પોતાના નિર્ણય પર મક્કમ રહેતા રાહુલે પાર્ટીના દિગ્ગજ નેતાઓ પર કટાક્ષ પણ કર્યો છે.
રાહુલે કહ્યું કે, પાર્ટીના મોટા નેતાઓ પોત-પોતના દિકરાઓને આગળ વધારવામાં લાગ્યા છે. નેતાઓ અને મુખ્યમંત્રીઓ પોત-પોતાના દિકરાઓના રાજકીય કરિયર બનાવવામાં વ્યસ્ત છે. આ જ કારણ પણ છે કે, લોકસભામાં કોંગ્રેસને હારનો સામનો કરવો પડ્યો છે.
રાહુલે દિગ્ગજો સામે આક્રોષ તો ઠાલવ્યો જ. પરંતુ આ સાથે પોતાના રાજીનામાના નિર્ણય પર મક્કમ હોવાનું પણ કહ્યું. આ સાથે જ એવું પણ કહ્યું છે કે, તે પાર્ટીને મજબૂત કરવા માટે હંમેશા કામ કરતા રહેશે. અહીં પ્રિયંકા પણ રાહુલને સાથ આપી રહી છે. પરંતુ પાર્ટીના દિગ્ગજો શું નિર્ણય લે છે. તેના પર સૌકોઈની નજર મંડરાયેલી રહેશે.
આગાહી / ખેડૂતો માટે માઠા સમાચાર, આ વખતે ચોમાસુ મોડું આવી શકે છેઃ હવામાન વિભાગ
હવામાન વિભાગ દ્વારા ચોમાસાને લઇને આગાહી કરવામાં આવી છે. તેમણે જણાવ્યું કે, અરબ સાગરમાં અનુકૂળ પરિસ્થિતિ ન હોવાના કારણે આ વર્ષે ચોમાસાને આગળ વધવામાં વિલંબ થઇ રહ્યો છે.